
Ministru kabineta noteikumi Nr. 30
Rīgā 2023. gada 24. janvārī (prot. Nr. 4 12. §)
Grozījumi Ministru kabineta 2016. gada 28. jūnija noteikumos Nr. 419 "Noteikumi par informācijas apmaiņas un uzraudzības kārtību Iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un Eiropas profesionālās kartes izdošanas kārtību"
Izdoti saskaņā ar Brīvas pakalpojumu sniegšanas likuma 22. panta
otro daļu, likuma "Par reglamentētajām profesijām
un profesionālās kvalifikācijas atzīšanu" 36. panta
11. punktu un 56. panta pirmās daļas 2., 3., 4., 5., 6., 7. un 8. punktu
· Izdarīt Ministru kabineta 2016. gada 28. jūnija noteikumos Nr. 419 "Noteikumi par informācijas apmaiņas un uzraudzības kārtību Iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un Eiropas profesionālās kartes izdošanas kārtību" (Latvijas Vēstnesis, 2016, 134. nr.; 2019, 42., 133. nr.; 2021, 69. nr.) šādus grozījumus:
· 1. Izteikt 32. punktu šādā redakcijā:
· "32. Institūcijas, kas veic sertificēšanu, un institūcijas, kas izsniedz profesionālās kvalifikācijas atzīšanas apliecības reglamentētajās profesijās, sniedz datus par personām ar profesionālo kvalifikāciju reglamentētajā profesijā, kurām Latvijas Republikā ir ierobežotas vai liegtas tiesības veikt profesionālo darbību Ministru kabineta 2006. gada 6. jūnija noteikumu Nr. 460 "Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām" 1. pielikuma 7., 9., 10., 17.–38., 40.–45. un 52. punktā minētajās reglamentētajās profesijās un 2. pielikumā minētajās ārsta profesijas papildspecialitātēs. Veselības inspekcija šos datus sniedz arī par tām ārstniecības personām, kurām ir ierobežotas vai liegtas tiesības veikt profesionālo darbību profesijā. Minētos datus sniedz, aizpildot veidlapu (pielikums) un nosūtot to nodibinājumam "Akadēmiskās informācijas centrs" (turpmāk – Akadēmiskās informācijas centrs) triju dienu laikā pēc dienas, kad lēmums, ar kuru personai Latvijas Republikā tiek liegtas vai ierobežotas tiesības veikt profesionālo darbību reglamentētajā profesijā, stājies spēkā vai tajā veiktas izmaiņas."
· 2. Papildināt ar 33.1 punktu šādā redakcijā:
· "33.1 Biedrība "Latvijas Ārstu biedrība", Veselības inspekcija un biedrība "Latvijas Veterinārārstu biedrība" pilda regulas Nr. 2015/983 23. panta 1. punktā noteiktās kompetentās institūcijas funkcijas un 2. punktā noteiktās koordinējošās institūcijas funkcijas un saņem informāciju par personām ar profesionālo kvalifikāciju, kurām citā dalībvalstī ierobežotas vai liegtas tiesības veikt profesionālo darbību šādās reglamentētajās profesijās:
· 33.11. modulī "ārsti" – biedrība "Latvijas Ārstu biedrība";
· 33.12. modulī "māsas" – Veselības inspekcija;
· 33.13. modulī "veterinārārsti" – biedrība "Latvijas Veterinārārstu biedrība"."
· 3. Svītrot 34.5.1. apakšpunktu.
· 4. Svītrot 34.5.2. apakšpunktu.
· 5. Izteikt 34.5.3. apakšpunktu šādā redakcijā:
· "34.5.3. modulī "pārējās veselības aprūpes profesijas" – Veselības inspekcijai, biedrībai "Latvijas Farmaceitu biedrība", biedrībai "Latvijas Ārstniecības personu profesionālo organizāciju savienība", biedrībai "Latvijas Māsu asociācija", biedrībai "Latvijas Ārstu biedrība", Psihologu sertifikācijas padomei;".
· 6. Svītrot 34.5.4. apakšpunktu.

